సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘లెజెండ్‌’కు నంది.. కారణం ఇదేనట!
ఆంధ్రప్రదేశ్ ప్రభుత్వం రెండు రోజుల కిందట ప్రకటించిన 2014, 2015, 2016 నంది అవార్డులు తెలుగు రాష్ట్రాల్లో కాకపుట్టిస్తున్నాయి.
TNN | Updated:
Nov 16, 2017, 05:30PM IST
ఆంధ్రప్రదేశ్ ప్రభుత్వం రెండు రోజుల కిందట ప్రకటించిన 2014, 2015, 2016 నంది అవార్డులు తెలుగు రాష్ట్రాల్లో కాకపుట్టిస్తున్నాయి. అవార్డుల ఎంపికలో ఏకపక్షంగా వ్యవహరించారని, అనుయాయులకే అగ్రాసనం వేశారనే విమర్శలు వెల్లువెత్తుతున్నాయి. నంది అవార్డుల్లో మెగా ఫ్యామిలీకి అన్యాయం జరిగిదని గీతా ఆర్ట్స్ నిర్మాణ సంస్థలో కీలక వ్యక్తిగా ఉన్న బన్నీ వాసు అసహనం వ్యక్తం చేశాడు. అలాగే అల్లు అర్జున్&zwnj;కు బెస్ట్ క్యారెక్టర్ ఆర్టిస్ట్&zwnj; అవార్డు ఇవ్వడమేంటని ప్రశ్నించాడు. అయితే ముఖ్యంగా 2014 ఏడాదికి గాను 'లెజెండ్' సినిమాకు ఎక్కువ అవార్డులు వరించడం పట్ల వ్యతిరేకతను వ్యక్తం చేస్తున్నారు. అంతేకాదు పక్కా యాక్షన్ మార్క్ కమర్షియల్ సినిమాను ఉత్తమ చిత్రంగా ఎంపికచేయడమేంటని దుయ్యబడుతున్నారు. ఈ నేపథ్యంలో నంది అవార్డుల జ్యూరీ సభ్యుడు ప్రసన్నకుమార్ స్పందిస్తూ దీనికి వివరణ ఇచ్చారు.
'లెజెండ్' సినిమాకు ఎక్కువ అవార్డులు రావడం పట్ల కొందరు అభ్యంతరం వ్యక్తం చేస్తుండటం సరైంది కాదని, వారి వాదన తప్పుని అన్నారు. ఈ సినిమాలో అంతర్లీనంగా ఒక మంచి మెసేజ్ ఉందని అన్నారు. భ్రూణ హత్యలను వ్యతిరేకిస్తూ ఓ సన్నివేశంలో హీరో మాట్లాడతాడని... అలాగే, రాజకీయాల్లో అమ్ముడుపోతున్న ఎమ్మెల్యేల గురించి ఈ సినిమాలో చర్చ ఉందని చెప్పారు. ఈ అంశాలను పరిగణనలోకి తీసుకుని లెజెండ్&zwnj;ను 2014కు గానూ ఉత్తమ చిత్రంగా ఎంపికచేశామని తెలిపారు. ఈ చిత్రం ఓ కేంద్రంలో 1000 రోజులు పూర్తిచేసుకుందని అన్నారు.